CELEX: 62012CN0424
Language: da
Date: 2012-09-18 00:00:00
Title: Sag C-424/12: Anmodning om præjudiciel afgørelse indgivet af Curtea de Apel Oradea (Rumænien) den 18. september 2012 — SC Fatorie SRL mod Direcția Generală a Finanțelor Publice Bihor

8.12.2012   
            
            
               DA
            
            
               Den Europæiske Unions Tidende
            
            
               C 379/15
            
         Anmodning om præjudiciel afgørelse indgivet af Curtea de Apel Oradea (Rumænien) den 18. september 2012 — SC Fatorie SRL mod Direcția Generală a Finanțelor Publice Bihor
   (Sag C-424/12)
   2012/C 379/25
   Processprog: rumænsk
   
      Den forelæggende ret
   
   Curtea de Apel Oradea
   
      Parter i hovedsagen
   
   
      Sagsøger: SC Fatorie SRL
   
      Sagsøgt: Direcția Generală a Finanțelor Publice Bihor
   
      Præjudicielle spørgsmål
   
   
               1)
            
            
               Muliggør bestemmelserne i direktiv 2006/112/EF (1) at pålægge en afgiftspligtig person en sanktion i form af fortabelse af dennes ret til at fradrage momsen, hvis:
               
                           i)
                        
                        
                           den faktura, som den afgiftspligtige person har fremlagt med henblik på udøvelse af fradragsretten er udfærdiget ukorrekt af tredjemand uden anvendelse af forenklingsforanstaltningerne
                        
                     
                           ii)
                        
                        
                           den afgiftspligtige person har betalt den på fakturaen anførte moms?
                        
                     
         
               2)
            
            
               Er det [EU-retlige] princip om retssikkerhed til hinder for en administrativ foranstaltning hos de rumænske skattemyndigheder, som:
               
                           i)
                        
                        
                           først ved en endelig administrativ afgørelse indrømmer en ret til momsfradrag, og
                        
                     
                           ii)
                        
                        
                           efterfølgende ændrer denne afgørelse og pålægger en afgiftspligtig person at indbetale til statskassen den moms, for hvilken fradragsretten oprindeligt var udøvet, samt morarenter og bøder?
                        
                     
         
               3)
            
            
               Hvis:
               
                           i)
                        
                        
                           en afgiftspligtig person har betalt den af tredjemand ukorrekt på en faktura anførte moms
                        
                     
                           ii)
                        
                        
                           skattemyndighederne ikke har truffet nogen aktiv foranstaltning for at anmode tredjemand om at korrigere den ukorrekt udfærdigede faktura
                        
                     
                           iii)
                        
                        
                           fakturaen ikke længere kan korrigeres, idet tredjemand er gået konkurs, er fortabelsen af den afgiftspligtige persons ret til at fradrage momsen da forenelig med princippet om afgiftsneutralitet?
                        
                     
         
      (1)  Rådets direktiv 2006/112/EF af 28.11.2006 om det fælles merværdiafgiftssystem (EUT L 347, s. 1).